ફૅમિલીને કેવી રીતે સાચવવી એની વાત લઈને જમનાદાસ આવ્યા છે. આ પાત્ર જાણીતી ટીવી-સિરિયલ ‘નુક્કડ’ ફેમ ખોપડી એટલે કે સમીર ખખ્ખર ભજવશે. જીવનનાં મૂલ્યો અને ઇમોશન્સને મૂલવનારા જમનાદાસના પાત્ર વિશે સમીર ખખ્ખરનું કહેવું છે કે વાસ્તવિકતાની ધરતી પર રહીને ઉદારમતવાદી માઇન્ડસેટ ધરાવતું આ પાત્ર લોકોને જરૂર ગમશે. ટીવી-સિરિયલનો બીજો જાણીતો ચહેરો લોકપ્રિય ટીવી-સિરિયલ ‘હમારી દેવરાની’ની પારૂલ એટલે કે કલ્યાણી ઠાકર ચાર વર્ષ પછી આ નાટકમાં નર્મિળા રઘુવંશીના કૅરૅક્ટર સાથે રંગભૂમિ પર આવી રહી છે. મનોજ શાહ કહે છે કે ઘણા સમયથી હું વેકેશન પર નથી ગયો અને મારે જવું છે તેથી લોકો વેકેશન ભરપૂર માણી શકે એવું મનોરંજનથી ફાટ-ફાટ આ નાટક આપ્યું છે.